
Dou akonamentù 


„GAZETA TRANSILVANIEI. 


abonamentă la care învitămă pe toți amicii şi spri- 
jinitorii fâiei nâstre. 


Prețulă abonamentului: 


Pentru Austro-Ungaria: 
pe trei luni 3. 
pe ș6se lun! 6. 
pe ună ană PA. 
Pentru România și străinătate 3 
pe trei luni 10 francă, 
pe şese luni 20 franci, 
pe ună anii 40 franci. 
Abonarea se pote face mai ușoriă și 
mai repede prin mandate postale. 
Domnii, cari se voră abona din nou, 
să binevoâscă a serie adresa lămorită şi 
a arăta şi posta ultimă. 


Aâniistrațianta „Gazetei Transilvaniei“, 


Brașovii, 1 Aprilie st. v. 1888. 


Totă mai multi prinde rădă- 
cini părerea, că conflictulii dintre 
principele Bismark și familia îm- 
părătescă nu la născută numai 
cestiunea căsătoriei princesei Vic- 
toria, a fiicei împăratului, cu prin- 
țulă de Battenberg, ci că suntii 
alte multă mai grave cause, cari 
lau pricinuită. 

Foile germane, cari demonstra- 
tivi iau partea lui Bismark în a- 
cestă confiictii susţinii că este vorba 
de o luptă pe viață pe mârte 
între influința cancelarului și in- 
fluințele ce se grupeză împrejurul 
familiei împă&rătesci. 

Se asigură că cancelarul ger- 
mană, care este cuprinsă de mare 
amărăciune din causa resistenţei 
ce a întîmpinat'o la palată în tim- 
pulii din urmă, a declaratii cate- 
goricii, că séu se va înlătura cu 
totuli proiectulă de căsătonă ali 
fiicei împăratului cu fostul prin- 
cipe ală Bulgariei și tote voră rě- 
mân€ în statu quo și în privința 
politicei interidre, séu își va da de- 
misiunea și se va retrage la mo- 
șia sa. 

De aici se pote conchide, că 
se tracteză totodată şi de cestiuni 
însemnate privitâre la politica in- 
teridră, şi că se pretinde dela Bis- 
mark ca să-și schimbe séu să-și 
modifice atitudinea sa de pănă 
acum în afacerile interidre ale îm- 
părăţiei. 

Crisa a devenită aşa de acută 
mai cu s6mă fiindcă o parte mare 
a pressei a dată pe față conflic- 
tuli înainte de a se fi aplanati. 
Multe diare de tote culorile au 
luată partea cancelarului și au 
adusă în discusiune popularitatea 
cancelarului, punându-o față în 
față cu voința și autoritatea îm- 
păratului. Unele foi au mersă chiar 
așa de departe a dice că entusias- 
mulii poporului germani aparţine 
mai multă cancelarului și activi- 
tății sale și că împărătesa, care 
jocă uni rolă de căpeteniă în 
acesti conflictă, ar fi chiar ne- 
populară. 

Se vede că din causa acésta a 
întreprinsă împărătesa o călătoriă 
în provincia Posen, avêndă de 
scopii a dovedi, că entusiasmulii 
poporului nu este unilaterală, ci 
că elă e pătrunsă ca și odiniură 
de iubire și alipire cătră familia, 
domnitâre, cătră împăratuli ca și 

cătră împărătesa. Şi'ntr'adevări în 
mânia sgomotelori lăţite despre 
nepopularitatea impărătesei, acesta, 
a tostă primită pretutindeni în 
cursulă călătoriei sale cu cea mái 
mare lealitate şi cu entusiasmii 
din partea poporului. i 

In urma acestui mare succesi 
morală dobânditi cu ocasiunea că- 
lătoriei împărătesei Victoria, se 
dice că i sa dati sfatulii împăra- 
tului de a considera cestiunea că- 
sătoriei din vorbă ca o afacere 
curată familiară, care nu mai are 
nevoiă de consimțământul consi- 
liariloră săi politici. Totodată însă 
să asigură că în privința acesta 
nu se va lua o decisiune defini- 
tivă pănă ce nu va sosi în Ber- 
lină regina Victoria a Angliei, 
mama împărătesei. 

Intriaceea principele Bismarck 
a avutii o lungă conferență cu 
înnpăratulii şi o convorbire cu îm- 
părătâsa și telegramele cele mai 
nonă, ce ne sosescii din Germa- 
nia, ne spună că resultatulă aces- 
toră convorbiri este, deocamdată, 
celă puţini, favorabili pentru 
cancelară. Din Berlină ni se a- 
nunţă că s'a stabiliti o înțelegere 
între Bismark și împăratulă înlă- 
turându-se planulă căsătoriei prin- 
cesei împărătesei cu prințulă A- 
lexandru. 

Sa accentuată că în atace- 
rea căsătoriei, după ce ea a fost 
înainte de vreme dată publicită- 
ţii, Bismarck nu mai putea ceda. 
Pe ce basă s'a restabilită dér în- 
țelegerea între cancelară și împă- 
rată? Pote că nu greșimi decă 
admitemii, că Bismark a trebuită 
să cedeze celt puţină în unele 
cestiuni ale politicei interidre, cu 
care nu conglăsuesce pe deplină 
împăratulă. 

Aşteptămi s8 vedemi dâcă se 
va confirma scirea de mai susiă. 
„Gazeta de Colonia“ nu vorbesce 
de-o aplanare definitivă, ci numai 
provisoriă a crisei, dicândă că pen- 
tr'ună timpi Greeaze și-a perdutiă 
caracteruli acută. 

Réa impresiune trebue că a fă- 
cută asupra împăratului și agita- 
țiunea, ce s'a pusă în scenă de-o 
parte a pressei spre a se docu- 
menta, prin adrese trimise cance- 
larului, că poporul voieşce cu 
ori-ce preții ca acesta să rămână 
la postulă său și că de aceea îm- 
p&ratulă va trebui să-i cedeze. Au 
dreptate cei ce susţină, că prin 
asemeni procederi se violeză auto- 
ritatea monarchică și se sgudue 
tradițiunile monarchice, cari pă- 
reau a avé rădăcini atâti de a- 
funde tocmai în Germania. 

Interesulă celă mare, cu care 
se urmăresce pretutindeni contlic- 
tului dintre Bismark și familia 
împăratescă, este forte naturalii, 
căci, retragerea eventuală a can- 
celarului ar aduce o mare schim- 
bare in politica enropenă. 

E caracteristică cum se es- 
primă asupra crisei cancelariale 
diarulă unguresc „Pesti Naplo.“ 
„Pe noi,“ dice el, „ne intereseză 
afacerea fârte multi, căci ea cu- 
prinde in sine cestiunea esistenței 
alianţei nostre precum și cestiunea 


„Gazeta“ iese în fie-care di. 
Abonamente pentru 4ăstro-Ungaria 
Pe uni anu ï 


„pe şåse luni 
6 fi., pe trei luni 3 fl. 
Penty Romania şi strainatate: 
Pe unù anù 40 franci, pe sé5e 
luni 20 franci, pe trei luni 
anci. 
Se prenumeră la tóte ofi- 
ciele postale din întru şi din 
afară şi la dd. coleatori. 


Abonamentală pentru Brașovă; 
laadministraținne. piața mare 
Nr. 22, etagiulă I. : pe unŭ ană 
10 f., pe sâse luni 5 fl., pe trei 
luni 2 fi. 50 cr. Cu dusuli în 
casă: Pe ună ană I2 fi., pe 
s6se luni 6 fi., pe trei luni 3 A. 
Ună esemplaru 5 cr. v. a. séu 

15 bani. 


Atâti abonamentele câtă şi 
inserțiunile sunt a se plăti 
înainte. 


bulgară şi orientală, care va fi pusă 
in curândă la ordinea dilei. Cu Bis- 
marck scimă cam cum stămă, 
fără Bismarck suntemi cu totulii 
nesiguri și avisați la propriele 
n6stre puteri. Suntemii deja, de- 
daţi eu tutoratali lui. De altă 
parte, dâcă căsătoria lui Batten- 
berg ar pute strica amiciţia Ger- 
maniei, cu Rusia, care în timpulă 
din urmă a devenită erăși așa in- 
timă, ar fi bine pentru noi, căci 
nu ne tememii de nimică mai 
multă, ca de-o alianța russo-ger- 
mană.“ 


Juriulù și dreptulù strictù 
la pertractarea din 21 Martie a. c. 

Precum nu se pote părtini, ca nu- 
mai eause de pressă să se delibereze prin 
juriu, după ce juriuli nu e institaţiune 
curăâtă' politică, totă așa nici aceea nu 
are rațiune, oa procedura de pressă în 
multe direcţiuni să se deosebescă cu de- 
săvârşire de procedura criminală comună, 
pentru că procedura de pressă, abstra- 
gândi dela nisce escepţiuni mici, trebue 
să corăspundă și să se acomodeze proce- 
durei ordinare. 

Precum mai încolo e greșită ca lis- 
tele juraţiloră să se acomodeze disposi- 
țiunilori legii electorale, pentru că atunci 
juratulă cu prevalenţă se geréză ca mem- 
bruli unui partidă anumită, totă așa nu 
e consultă a separa cu desăvârşire în- 
trebarea așa numită faptică de cea de 
drepti, după ce nică acum nu e preci- 
sată, că ce se ţine de una şi ce de alta, 
şi așa de multeori întrebări mai multă 
cu cuprinsi de dreptă se deslegă prin- 
tr'unù juriu, care constă în parte însem- 
nată din jurymen fără de cunoscință de 
dreptă, și anume se deslegă în unii modă, 
care vatămă în ultima analisă rațiunea, 
dreptului şi a legei. 

Conflictulă acesta e mai multă re- 
gretabilii în cause specifice politice, căci 
produce neliniște în classe întregi.  Așa- 


deră nu e mirare, că legislaţiunile mo-. 


derme în continuu balansâză atâti cu 
privire la posițiunea juriului în organis- 
mulù jurisdicțiunei penale, căci se deo- 
sebescti în investigare, sotimbarea acu- 
saţiunei, estinderea ei, a numărului vo- 
tului, a cursului pertractării, a reme- 
diiloră, câtă şi cu privire la competența, 
formarea juriului şi chiămarea lui. 

Urmarea, deosebirilori acestora este, 
că décă basele regulamentului de pressă 
suntă greșite, apoi verdiotulă vine în 
confliotă cu disposițiunile legiloră ma- 
teriale și sâmţulă de drepti află scădere. 

Regulamentul de pressă ardeleană 
este compilată după deosebite legi nouă, 
der atâtă cualificarea și chiămarea de 
jurată, câtă mai cu semă decursul per- 
tractării, şi punerea întrebăriloră potă 
provoca conflictă între dreptulă for- 
mală și materială. Va să dică juriulă 
pâte judeca pe cineva vinovată, pre 
când, nefiindă obiectivitatea faptului pe- 
nali, judecătorulă instruită ar trebui să-l 
abs6lve. 

In Anglia d. e. findă jurată, ești 
întrebată numai de esemplu că: furat'a 
cineva ory nu? (guilty, non guilty?) pre 
când $ 81 ali regulamentului germani 
și resp. § 293 a proced. crim. dispune 
ca întrebarea de culpabilitate să se fic- 
seze după criteriile ei legale și sub amin- 
tirea anume a momenteloră speciale, ca- 
racterisătore. Cu alte cuvinte, președin- 
tele are să-i lămurescă pe juraţi în pri- 


vința momentelor de drepti, ale legei, 
ca să le înlesnâscă verdictul şi să sta- 
bilescă consonanţa între consciinţă şi 
lege. 


Numai defectuositatea resp. insufi- 
ciența regulamentului ardeleană a putută 
facilita darea unui verdictă, ca şi cum 
e acela asupra articulului din Nr. 176 
ali „Gazetei Trans.“ din 1887, căci decă 
se lămuria $ 172 ală codului penală cu 
privire la subiectivitate și obiectivitate 
şi ari fi avută să judece judecătorii or- 
dinari, îmi vine a crede, că nu sar fi 
Batut afla vinovăţiă. 

Anume $ 172 prevede 1, aţiţare 2, 
ațițare la ură 3, aţițare a unei naţiona- 
lităţă în contra celeilalte, 4, aţiţare în 
publici prin tipari ($ 171). 

Ce este aţiţare? In genere provo- 
carea directă la comiterea unei fapte cri- 
mimale ($ 69 al. 1 alŭ cod. pen.) Decă 
nu esistă acestă provocare directă, nu 
se comite faptulă, apoi nu se admite 
nici încercare, nici complicitate. Escep- 
iune se face în $ 171, când e vorba de 
lege, de instituțiuni politice, căci aicī și 
provocarea fără de resultată se pedep- 
sesce, dér în totă casulă se recere și 
aici provocarea la comiterea unei fapte. 
$ 172 vorbesce asemenea de provocarea 
direotă de a se denega supunerea, cuve- 
nită față cu legea, séu faţă cu o dispo- 
sițiune concretă a vr'unei autorităţi etc. 

După ce acum $ 171 definesce con- 
ceptulă aţiţării, în $ 172 în cuvântulă 
finală „aţiță“ („izgat“) nu-lă mai repe- 
ţesce cu amintirea specială a oriterielorii, 
ci simplu îlă folosesce ca conceptii cri- 
minalŭ deja definitii. De sine :s&nţelege 
der, cumcă numai acela pote fi ațițătoră, 
care provâcă directă la fapte punibile, 
cum este provocarea la ură între națio- 
nalități esprimată îm fapte hotărîte. De 
sine sănțelege mai încolo, că este inte- 
resuli esistenţei statului ca să susțină 
convieţuirea pacinică a diferiteloră na- 
ţionalităţi și să împiedece orl-ce provo- 
care, ce ar put6-o periclita. Ei der pro- 
vocarea acesta, nu se pote referi la sen- 
timentă, ci numai la ună faptă, care 
pericliteză conviețuirea pacinică și prin 
acesta devine violătoră. 

Ga să se înțelegă $ 172 alinea 2-a 
trebue să soimi şi ce e ura? — Este in- 
dispunerea, unei persâne față cu cealaltă 
cu voința de a-i causa unit rău, o daună, 
a-o calumnia și a-și isbândi asupra ei; 
după ce ura e o patimă mixtă, ea lucră 
cu răbdare, încetinelŭ, cu tenacitate spre 
a-și realisa scopulă,: er nu îndată cu im- 
petuositatea afectului. 

Și din ce. provine ura? — Din in- 
vidiă, gelosiă, violare, fapte nedrepte. 

Dér prin ce se manifestă ura între 
două popbre? — O spună revoluțiunile 
cele multe: prin aceea, că îndată ce se 
înrăducineză, ura pășesce la fapte ho- 
tărîte, pre când de altă parte desconsi- 
derarea e basată pre lăţirea calumniosă 
a unori fapte fictive séu schimonosite. 

Cumcă sub „naţionalitate“ are să 
se înțelegă o colectivitate de Omeni, cară 
suntă legaţi prin unitatea limbei, a mo- 
ravuriloriă, prin comuniunea scopurilorii şi 
a intereseloră, de sine se înțelege. 

Fiindă vorba în procesul „Gazetei“ 
de ună articulă lăţitii prin tipară, ami 
ave der numai acestă criteriu din cele 
patru prevăqute în §-lŭ 171 resp. 172. 
Credă însă că celelalte trei nu se cu- 
prindă în articoluli din nr. 176 alu „Ga- 
zetei“ dela 1887. Acolo apriati se rës- 
punde la articululă lui „Nemzet“ âin 


Nr. 73 


17 Augustă 1887, „Nemzet“ dice, că po- 
litica de a mulțămi unŭ singură elementit 
în stată e cea mai bună și deduce că 
atunci acesti elementi pote trăi splen- 
didă. Refreni simplu la argumentarea 
foiei „Nemzet“ este afirmarea, că perse- 
cutarea, împilarea și schingimrea Româ- 
nului aici își află esplicarea. „Naţiona- 
lităţile muncesci di și nópte“.... dice ar- 
ticululă „pentru ca cei dela putere 
să trăiescă splendidă“ ; — „adversarii es- 
ploateză pe Nemaghiari, îi înegresci, ca- 
lumniază, ameninţă cu cutropiret ete. — 
cine? — „decă nu întră în marea na- 
ţiune și nu se adapă din cultura lori“ 
— a cui? — 


Aceste tote suntă simple reflecsiuni 
la adresa foiloră șidano-maghiare, cu cari 
începe articululă, voindă a dovedi, că 
mam rău face chiar acestă diaristică — 
și așa prin asociarea ideiloră ajunge la 
deosebite conclusiuni, folosindu-se de cele 
mai diferite frase polemice, fără de a 
aminti măcară ună cuvântă națiunea 
maghiară, ca naţiune, ori măcară ună 
faptă concretă, care ar dovedi patima 
urei, intențiunea de a uri, de a ațîța la 
producerea urei, la fapte hotărite, cară 
ară pute ave ca resultatii periolitarea 
păcii între diferitele naţionalităţi. A pune 
mai încolo cultura, destoinicia unui ele- 
mentă ală statului mai pre susii de a 
celuilaltă e părere individuală. 


Totă ce se scrie în articululi din 
vorbă, se referă la judecata subiectivă, 
la sentimente individuale, reflecsiuni per- 
sonale produse pote prin emoţionarea cau- 
sată din incidentulii citirei foiei „Nem- 
zet“, der dău în fondiă nică o instituţi- 
une publică, nici o deregătoriă a statu- 
lui, nici o naţionalitate nu e amintită 
aşa der nici chiămarea, nici puterea nu-o 
putea ave articulul a produce luptă în- 
tre deosebitele naționalități, cu atât mai 
puţină, cu câtă nu se adreseză în nu- 
mele unei naţiuni cătră cealaltă și sciut 
este, că atunci, când s'a scrisù articululă, 
n’a esistati nici ună momenti mai în- 
semnat politică, care ar pute admite 
conclusiunea, că a avutii scopuri anu- 
mite, și precum s'a dovedită nici că a 
avută consecinţe. 


Prin urmare, din punctă de vedere 
ală dreptului strictă, verdictulă juriului 
după părerea mea nu se pote susține, 
căci nu obvine de loci obiectivitatea 
delictului prevădutiă în $ 172 cod. pen. 
Aşaderă $-uli acesta, reclamândă o de- 
tailare, specificare curată juridică mai 
profundă şi mai subtilă, după mine nu 
s'a aplicată corectă şi regulamentulă de 
pressă sa dovediti din nou, că e nesu- 
ficientă. A 


FOILETONULU „GAZ. TRANS.“ 


SNOAVE ȘI POVEȘTI SLAVICE. | ”“ 


Istorisite după Dr. F. S. Krauss 
de 


G. B. Duică. 


ROUA. 

A fosti odată ună tată cu trei fe- 
ciori; tata le puse la toţi trei câte uni 
codru de pâne în straiță şi “i trimise în 
lume. 

După ce merseră o cale bună dela 
casa părintescă şi li se făcu fome, fraţii 
cei mai mari grăiră cătră celă mică și 
nepricepută : „Frate, dă tu pânea së o 
rnâncămii, mai târdiu vom mânca-o, pe a 
nostră.“ 

Fratele celŭ mică împărți pânea bu- 
curosu, der a doua di fraţii cei mai mari 
"și mâncară în liniște pânea loră și lui 
nu-i deteră nici baremi o fărîmă. Fratele 
celi mică grăi: „Bine fraţiloră de ce nu 
"mă daţi și mie de mâncare, cum v'am 
datii și eu vou?“ Fraţii îi răspunseră: 


„Dacă vrei să 'ţI dămă noi ceva, să te 
lași să'ți scótemň ochii, cu tine vomi 


merge apoi la cerşită, să ne căștigămi 
hrana.“ Se învoi și fraţii îi scoseră ochii, 
apoi îli duseră în nisce munţi înalți, îl 
lăsară acolo și plecară mai departe în 
lume. 


GAZETA TRANSILVANIEI. 


SCIRILE DILEI. 
L ; 

Se atrage atențiunea aceloră * ale- 
götorī, cari încă nu și-au plătitů res- 
tanțele de dare pe anulŭ trecută, să 
grăbescă a și-le plăti pănă în 15 Aprilie 
n., căci după espirarea acestui termini 
restanțienii vori fi șterşi din lista alegă- 
toriloră. 

* * 
* 

Ni-se scrie, că noului vicari alŭ Fă- 
găraşului, d-lui Basiliu Raţi, fostă 
pănă acum protopopi ali Reghinului 
săsesciă, va fi instalati în oficiuli său 
de vicari Duminecă în 15 Aprilie n. c. 

* %* 
* 

„Budapesti Hirlap“ istorisesce ur- 
mătorele: „In Petruvaradini au 
fostă arestaţi trei școlari dela giimnasiulă 
din Neoplanta şi o calfă de negus- 
toră sârbă toti din Neoplanta, fiind-că 
au ţinută conferinţe secrete cu colabo- 
ratorulă fóiei oficiose sârbesc „Odjeck 
şi corespondentulă „Zastavei! Ivan Iva- 
nici. Ivanică, unulă dintre cei mai pe- 
riculoşi agitatori, care de luni de dile se 
străduesce să însceneze o revoltă în 
Bosnia, a fostă deasemenea prinsi în 
Semlin“. 

Së nu fiă 6răși o comediă înscenată 
de „voinicoșii patrioți“ în vr'unii scopi 
ascunsă ? 

AA 

Direcţiunea scolei de pictură 
din Pesta a făcută arătare în contra 
cancelistului funcţionari acolo Pankra- 
tius Nemeskeri Kiss,care a defra- 
udati o sumă mai mare de bani din 
fondulă dată de ministerulă instrucţiunei 
pentru plata modeleloră vii. Kiss a fostă 
suspendată din postă. 

% 
. k * 

Ni se comunică trista scire, că Ne- 
culae Făgărăşșanu (ardeleană), ingineră 
la căile ferate române, a fostă călcatiă 
de treni încetândă imediată din vicţă. 

Neculae Făgărășanu a fostă o per- 


sonă stimată de toți câţi îli cunosceau. 


% 
k * 


De câtva timpi petrece aici în Bra- 
șovi o trupă ungurescă de teatru. După 
cum spună foile unguresci, actorii 
maghiariduciă qile grele în acestă 
oraşi saso-valahiă. „Kolozsvar“ spune, 
că pănă când s'au dati aici representa- 
țiunile circului Born, trupa ungurescă a 
fostii nevoită să-și caute asili în Sighi- 
șora, fiindcă publicului nică nu-și întorcea 
ochii spre ea, măcarcă nici mai înainte 


nu o prea cerceta. 


* 
% k 


Adunarea bisericei ev. de 
conf. augsb. din Ardealŭ, ținută 
la 11 Decemvre a. tr., precum se scie a 
protestatii în contra separărei, de cătră 


Fratele, 
facă. 
După ce înoptă, vilele*) veniră să'și 
joce hora în munţi și una dintre ele grăi: 
„De-ari sci omulă ăsta ce să facă sară 
spăla dimineţă cu rouă și ar vedė.“ 

Cum audi vorbele vilei, fratele celui 
mică începu a căuta rouă prin €rbă, își 
spălă ochii și vădu. După aceea își cu- 
lese unŭ păliară de rouă și plecă în lume. 

Pe drumiă întâlni ună şorece, șore- 
cele să tăvălia în drumi, căci era orbii. 
Elu îi spălă ochii cu rouă, șorecele vădi 
eră, îi mulţumi și "i dise: „Dumnedău 
s%ți plătescă, pănă mi-a veni vremea să 
"ți facu şi eu unŭ vre-uni bine.“ 

Fratele merse mai departe şi întâlni 
o albină, albina plângea şi să tăvălia în 
ţărînă, căci orbise. Elă îi spălă ochii cu 
rouă și albina vădu, îi mulțămi şi grăi: 
„Dumnedeu să "ți plătescă, pănă ce mi-a 
veni vremea, sě îţi faci şi eu vre-uni 
bine.“ 

Mai încolo găsi unii porumbă, po- 
rumbulă să tăvălia în nisipă. Fratele 
celă mai mică grăi cu porumbulă: „De 
ce te tăvălescă în nisip?“ Porumbul 
îi răspunse: „Nu mă mai supăra cu vorba, 
că şi defi sci, nuimi poți ajuta nimici.“ 
Flăcăulă îi răspunse: „la stai locului,“ 


săraculii, nu 


șcia ce să 


+)  Identice cu ielele nostre. 


guvernulă. ungurescii, a unei părți a do- 
tațiunei în favârea decanatului ev. un- 


guresoii din Brașovi, şi într'o petițiune: 


adresată Maiestăţii Sale sa rugati să 
fiă lăsată a folosi neconturbată dota- 
țiunea întregă de 16,000 fl. Precum 
spune „Szekely Nemzet“, Maiestatea Sa 
ar fi decisă cu data de 14 Februarie a. 
C, ca din dotaţiune să se separe în fiš- 
care anù 654 fl. 44 cr. pentru decana- 
tulă ev. ungurescă din Brașovă. 
e 
In scopuli promovării producțiunei 
vinului, comisiunea municipală a Sibiiu- 
lui a votată o subvențiune de 200 
fl. pentru o associaţțiune vinicolă 
ce s'ar forma în comitatulă Sibiiului și 
care ar ave nevoiă de ajutoră. Asociaţi- 
unea să își aibă statutele înregistrate la 
tribunal şi petiția de cerere a sub- 
venţiunei să se îmâneze pănă în Sep- 
temvre a. c. 
sa 
In Dicio-St.-Mărtiniă a fosti 
închisă scola de stati mai bine de două 
luni în decursuli iernei, din causa epi- 
demiei de vărsată. Cu începutulă pri- 
măverei vărsatuliă a încetată, der în lo- 
culŭ lui sa iviti între copii difterita, 
care cu o vehemenţă şi mai mare își 
seceră victimele sale. Scolele sunt în- 
chise din causa acesta. 
e k 
Pe basa raportelori sosite la minis- 
teriuli ungurescă de comunicaţiune și 
lucrări publice, ună specialistă a calcu- 
lată aproximativă pagubele causate 
pănă acumîn Ungaria prin inun- 
dările de &stă ani. Astfelu, de când 
a începută a se topi zăpada și pănă 
acum, au fosti inundate 60 de miluri 
pătrate, ceea ce corăspunde la unii mi- 
liont și 200,000 de jugăre. 
£ 


k k 

Fostulă inspectoră de scóle ală 
Treiscauneloră, Szeremley Lajos, 
şi-a părăsită cariera pentru a se face 
preotii. Dumineca trecută a ținută în 
biserica din Dalnok prima predică de 
probă, în urma, căreia se dice că credin- 
cioșii au rămasă uimiți, de vreme ce 
niclodată n'ară fi audită dela ună preotă 


o predică atâtă de frumosă. 


* 
* k 


Târgulă de oi dela Dicio-St.- 
Mărtină, începută la 8 Aprilie n., puțină 
mângăere le ofere economiloră. Cum- 
părători suntii puţini, oile sunti fără 
preţă.  Preţulă unei oi cu mielă este 
7—8 fl 

Su 

nEllenzek“ aduce uni casă de toti 
caracteristică cu privire la procederea 
tribunalelori unguresci în pro- 
nunţarea sentințelorii. Vorba e tocmai 


Q 
anamannan N e e N e a 


1888 


de tribunalulă din Budapesta, care aşa- 
dicândi sub ochii „părințiloră patriei“ 
și basaţi pe lege ($ 279 şi 280 din co- 
dul penali) a declarati dilele acestea 
pe Antoniu Milosevics de vinovati pen- 
tru omoră şi lau condamnată la închi- 
sóre pe vicță şi la perderea oficiu 
lui pe 10 ani. Va se dică sârmanulă 
Milosevics încă după-ce va eşi din arestă, 
adecă după morte, va trebui să se lip- 
sâscă de oficiu încă 10 ant! 
pa 

Unii tînără francesă, dispu- 
nândiă de câte-va ore libere din di, ar 
dori să dea, lecţiuni de limba și conver- 
saţiunea francesă la domiciliu. Informa- 
ţiuni se potă lua la administraţia „Gaz. 


Trans.“ 


Bucuresci, 28 Martie st. v. 

De când s'a constituită noulă cabi- 
netă, se observă o viuă mișcare în sînul 
partidelor, cu tendinţe de separare și 
de alianţe nouă. Se pregătesce adecă 
fiecare dintre partide a lua posiţiă şi a 
se întări pentru luptele viitore. 

Semnificativă e, că d lŭ I. Brătianu 
are și acum audienţe la regele și că mi- 
nistru-președinte T. Rosetti se sfătuesce 
de altă parte cu d-li Ionii Brătianu. 
Unii sunţă de părere, că atât Regele 
câtă și d-lă Rosetti voiesc să câştige 
pe d-li Brătianu pentru a da cu maio- 
ritatea actuală a camerei spriginuli său 
noului cabinetă, mai alest că în poli- 
tica externă acesta e de acordă cu par- 
tidulă d-lui Brătianu. D-lă Cogălhi- 
ceanu se pare că aprobă în tote politica 
externă urmată în aceşti din urmă anl. 


— Noul cabineti va lucra cu insis- 
tență ca să rămână în activitate toți 
funcționarii afară de cei mai compromiși. 
Unii cred că acesta se face și la„do- 
rința d-lui Ioană Brătianu,“ eralţii sus- 
ţină că e primului pasă spre stabilitatea 
funcţionariloriă. Se pare că amândoue 
părerile împreună formeză adevăruli. 

— Între membrii ordinară ai Aca- 
demiei vor fi aleși doi în secțiunea lite- 
rară. In generali *se susține alegerea 
d-loră Gr. Tocilescu şi |. Bianu, ca ar- 
deleanti. Alegerea însă ni se pare pu- 
ținii probabilă, deși mai vârtosă d. To- 
cilescu, e susținută din partea mul- 
tora. 

M. S. Regina a dată publicității o 
nouă lucrare interesantă. E o lucrare 
în care omuli află o bogățiă de învt- 
ţături. Ea merită mai vârtosă atenţiunea 
societății române. „Cuvintele sufletesc.“ 
de Carmen Sylva suntit o comoră ca 
psi hologiă, teologiă practică şi ca limbă. 

— Se asigură că în vară va urma 
numirea d-lui loană Slavici ca profesor 


şi ti spălă ochii cu rouă și porumbulă 
vădu sră şi grăi: „Dumnedeu săi plă- 
tescă, pănă mi-a veni vremea să (ţi facă 
şi eu vre-uni bine.“ 

Fratele merse apoi mai departe și 
ajunse la ună orașit, în orașă erau şi 
frații lui argaţi. Eli se toemi ciobanii 
la oi. 

Fraţii îlă cunoscură și fiindi elù 
odată cu oile la pășiune, veniră la stă- 
până şii spuseră că ciobanulă s'a lău- 
dată, că va desface. toti păpușoiulă. în- 
tro n6pte. Scirea îi plăcu și porunci cio- 
banului să se pună pe muncă la n6pte, 
că de nu îi tae capulă. Ciobanul merse 
plângândă și se trânti în iarbă, Atunci 
veni șoricelulă să-lăi mângâiă şii dise, 
să se culce, că va face elù trebă; apoi 
strînse o mulţime de şoreci și desfăcură tot 
păpuşoiuliu. Când se tredi ciobanulă. șo- 
recii sfirșiseră lucrulă. Stăpânuli s'a bu- 
curată tare multă. 

Fraţii îi spuseră stăpânului, că cio- 
banul s'a lăudată, că e în stare, să qi- 
descă o biserică numai într'o nopte. Ve- 
nindă ciobanul acasă stăpânulă îi po- 
runci să didescă biserica.  Ciobanuli se 
puse în erbă și plângea. Der Albina veni 
la elù și îlă trimise să se culce, că va 
isprăvi ea treba asta cu prietinile ei. 


Mii de albine veniră și didiră o biserică 
din ceră. Stăpânul peste nopte se tredi 
și se spăriă văgândă biserica luminată, 
chemă o slugă și merse în biserică să 


vadă altarulă. 
Frașii mai spuseră stăpânului, că 


ciobanulă s'a lăudatii că va durmi la 
fata, lui și că a doua di băiatulă stăpâ- 


nului se va juca cu uni mării de auri, 
După ce sosi ciobanulă acasă, stă- 


pânulă îi şi porunci să şi facă ce sa 
lăudată că e în stare să tacă, că de nu 
lü omoră. Ciobanulă se puse în erbă së 
plângă der porumbulă veni la dânsulă 
şi'i grăi: „Ştergeți lacrămile și mergi de 
te odihnesce, că voiu purta eu grija de 
tote în loculii tău! Dimineţa ciobanulă 
durmia lângă fata stăpânului, ér băiatul 
se juca lângă ei cu ună mără de aură, 

Stăpânul întrebă pe ciobanulă, cum 
de este elŭ în stare să facă astfeli de 
isprăvi. Ciobanulă îi povesti cum i-au 
mâncată fraţii pânea și i-au scosi ochii, 
şi Pau lăsată în munți şi așa mai de- 
parte, cum ami povestită şi noi. Stăpâ- 
nul chemă pe frații lui şi le tăia cape- 
tele; ér pe celă micii îlă cinsti cu da- 
rury mari și îi dete pe fata de nevastă. 
Și cine vrea, să cr6dă, să credă. că cre- 
dinţa îlù va duce la raiu. 


Nr. 73. 
alŭ „Asilului Elena Dómna.“ 
dă cu reservă. 

— D-lă Dr. Asachi, părăsindi pos- 
tul de protesoră pentru care fusese an- 
gageati, facultatea nóstră de medi- 
cină perde pe unulă dintre cei mai dis- 
tinși profesori de medicină. In deosebi 
scirea, că d-lă Asachi va, părăsi capitala 
țării sale a stârnită regrete în lumea care 
începuse a spera, că facultatea nostră de 
medicină începe a fi o făcultate dintre 
cele dintâiu. 

— Academia nostră militară şi uni- 
versitatea din Bucuresci au ajunsă a fi 
centru de studii înalte pentru personele 
din ţările de pe Peninsula-Balcanică. 
Mulți tineri din acele părți  prmâză 
cursurile la aceste institute superi- 
ore de cultură. Ory câtă stăruință își 
dau Maghiarii a trece drepti propaga- 
toză ai culturii în Orientă, aeestă stăru- 
ință va rămâne zadarnică câtă vreme 
pe Peninsula-Balcanică limba română e 
vorbită ca limbă de salonă, câtă vreme 
în deosebi Bulgarii își facii educaţia mai 
înaltă la Bucuresci şi mai vârtosii pănă 
când firea simpatică şi principiile libe- 
rale ale Românilor câștigă pe aceste 
popâre. Er acestă misiune a României 
e recunoscută, astădi de Europa. C. 


Scirea se 


Intâmplări diferite. 

Foci. In Huedini a arsă o şură a 
proprietarului Kirâly Istvan. Paguba se 
socotesce în 300 fi. Causa focului nu e 
cunoscută. —' In Lipova (Lippa) s'a dată 
fopă pădurei . erariului, ardândă 236 ju- 
găre din partea cea mai scumpă și mai 
framosă a pădurei. Paguba e conside- 
rabilă.  Incenăiatorulă e necunoscutii. 

Nasocere fecundă. O femeiă de țăranii 
din Huedinii a născută deodată ună bă- 
iată și două fete. Atâti mama, câtă și 
născuţi se află în viţă şi în deplină să- 
nătate. 

Inundări, Din Banată se scrie „T. 
Ri: „nicăirea în ţeră nu se află. teritorii 

ai amenințate de vărsarea apei ca ți- 
nutulii Panciovei. E grozav, să vadă o- 
“mul, că în loculă câmpiiloră roditore, 
acum.e numai o mare întinsă, dela Pan- 
ciova, Ovcea Glogoni pănă la Belgradă 
şi Semlini numai apă. Se vădit icf .colo 
vârfurile arboriloră, lemne şi grindi dela, 
casele ruinate. Comuna românescă Ovcea 
e nimicită totală, Borcea asemenea. Co- 
muna (Jlogoni e mai multi amenințată 
şi sute de lucrători lucră di şi nopte ca 
să mântu6scă, ce vorů pute. Toti aşa 
se face: și lẹ Sefkerin. Locuitorii din 
Ovcea şi Borcea suntă încuartirați în 
Pânciova, Franzfeld, Satul nou, Țrepaia, 
Ssmlină şi în unele comune din Sirmiu 
(Croaţia). Mai multe vapore- comunică 
pela comunele amenințate şi aducă la 
Pânciova lucrari scăpate. Vitele locui- 
toilorii din Ovcea, Borcea, Glogoni, Sef- 
kerin suntă împărţite în comunele înve- 
cibate şi suntă îngrijite de primării. Că- 
pitănia orașului Panciova a datii po- 
runcă aspră, că la alarma dată cu tra- 
gerea clopoteloră, cu trompete şi tobe, 
toți locuitorii să alerge în ajutoriu ca să 
lucre pentru ‘mântuirea acelei părți a 
orașului, care va fi periclitată.“ | 

i Din Orşova se telegrafiază, că Du- 
nărea a începutii a se revărsa în pro- 
porțiuni, grozavă de mari. Orşova îm- 
preună cu fraumosa insulă: „Agukaleh“ 
sunt inundate. Casele dinspre țărmul 
Dpnărei mai yîrtosă suntă în periculă de 
a fi cu desăvârșire distruse. Agrii, căile 
sută inundate. 

: Tisa și Mureşulă suntă în con- 
tinuă crescerg. Mai vârtosă Seghedi- 
nulă este forte amenințată, parte din elă 
se află deja sub apă. 

La Hodmezăvisârhely apa cresce 
îneetii, der în continuu cresce. Pericu- 
luli e iminentă. Toti în asemenea po- 
sițiă critică se află şi Mako. Crișulă 
incă face pagube însemnate. Inundările 
lui iau proporții toti mai îngrijitore. 


ULTIME SCIRI. 


Generalulă Boulanger a fostii 
alesi deputati în Dordogne. E 


"alui, îi 


e GAZETA TRANSILVANIEI SILVANIEI 


1888. 


vorba acum d'a se alege şi în | documente de ale mânăstirei Șnagovulă 
Roubaix și Avesnes, unde majo-|rSmase ca netrebnice la mânăstirea 


ritatea alegătoriloră e pentru elă. 


Tractările rusesci pentru fa- 
cerea unui împrumută cu consor- 
ţulă  belgiani-francesă au reîn- 
ceputiă. 


Se comunică din Petersburg 
cătră „Srpski Dhevnik“, că familia 
împerială "se va duce “Dumineca 
viitre prin Moscva ‘Ia Livadia, 
ca să petrecă acolo sărbătorile 
Pascilorii. După Pasci se aşteptă 
unji: nan, pasi ală Rusiei în ces- 
tiunea bulgară.: După acelașă is- 
vọră, Gehii. colonisați în Vilhinia 
trecă în maâssă la religiunea rusă. 


Academia Română 
sesiunea generală din anuli 1888. 


¥ 


(Urmare.) 
VI.  Colecțiunile. 


Îmbogăţirea colecțiuniloră Acade- 
miei a continuată ca şi în anii din urmă, 
așa în câtă pe lângă Biblioteca cărților 
tipărite secțiunea manusciiptelori! şi a 
documenteloră istorice suntă astă te- 
saure nepreţuite pentru studiul istoriei 
naţionale şi a vechei literaturi 'roinâi 
mânesci, 

Comisiunea Bibliotecei va presenta 
relațiune mai amănunţită asupra cresce- 
rei Bibliotecei şi a lucrărilori făcute de 
personalulii cancelariei pentru ţinerea ei 
în bună ordine. Comunică aci următo- 
rele informațiuni mai însemnate privitore. 
la neîncetata îngrijire. pe care a avuto 
Delegaţiunea pentru colecţiunile atâti de 
prepiose ale Academiei : 

. Ministeriulă Instrucținnņei, publica, 
a că biblioteca răposatului mo- 
nachă Nifonă Bălășescu la mănăstirea 
Căldărușani era expusă stricăciunei, a 04 
ferito Academiei, care la 17 Aprilie a 
hotăzitti primirea ei.  Aceâstă bibliotecă 
a fostă ridicată în lăqi şi aşeqată în de- 
positulii Bibliotecei nostre, faptă comu- 
nicaţă Academiei în ședința din 26 Inn. 
Strîmtorarea localului nu a permisă ca 
cărţile acestea să se încorporeze pănă a- 
cum în Bibliotecă, şi să se introducă în 
catal6ge. 

2. Sau primiti în decursulă anului 
multe și prețióse cărți şi manuscripte î în 
dară,  Voiu aminti mai întâiu'0 seriă 
prețiosă, pe care Acadenaiă ; o dătorescg! 
generosităţii Eforiei Spitalelor Civile din 
Bucuresci. 

Ministeriulă Instrucțiunei publice în 
mai multe rînduri a trimes% “Acaderiiei 
bogate şi prețióse colecțiuni de cărți 
vechi românesti séu tipărite în țeră în 
seculii trecuți, precum și numărbse vo- 
lume manuscrise. 

3. Relaţiunile de schimbului publica- 
țiuniloră au continuată a îmbogăţi Bi- 
blioteca. In acestă ană s'au stabilită a- 
cel&şi, relațiuni cu următorele instituțiuni 
seiinţifice : 


odaia istorică municipala a Braşo- 
p 44] 
Societatea, naturaliştilor dela TAIA zeitate: 
din Kiev. 

Lastitutulă istotică, italiană dela Roma: 

4, Colecţiunea documenteloră isto- 
rice din ţeră a luată uni avânti forte 
îmbucurătoriă în ultimii any și ea merge 
crescândii repede, 

; Delegațiunea, dorind a strînge în 
acâstă colecţiune câti se pâte mai multe 
documente de prin ţâră, a răspândită o 
publicațiune cu Nr. 3928 prin care face. 
apel la toți aceia cari posedii documente 
vechi, invitându-i a le dărui Academiei. 
De pe documentele dăruite se dău, când 


P 


cancelaria nóbtră. Resultateļe acestei pu- 
blicațiun! au fostă forte îmbucurătâre 
căci s'a primită} în urma ei ună însem- 
pată numără, de documenta din diferite 
părță ale ţărei. Diwpuitorilork 's'au expri- 
mată mulțuivăiri atâtii pri hdrese directe 
câtă şi prin publicaţiune în Monito- 
rulă Officialiă. Cele mai însemnate 
daruri de documnnte sau primită dela 
d-nii Stefani Rosetti, R. Rosetti, ©. Ro- 
vinaru dela Tirgu-Jiului, Emanoili Do- 
nică, Al. Vernescu-Buzău , Constantină 
Colţescu din Cărbunesci în Gorji, Fra- 
ţii Șaraga librari. în. Iaşi, 

Cu autorisarea Ministeriului Justi- 
ției s'a adusă o bogată colecțiune de 
documente dela tribunalul din laşi, do= 
cumente rămase de mulţi ani în podurile 
Palatului administrativă, unde sau aflati 
cu ocasiunea incendiului din anii trecuţi; 
de asemenea Ministeriuli Instrucţiunei 
publice a trimisă o colecțiune de 160 


se'eăprimă dorința, copii și traduceri dela |! 


Cernica. 
VII. Concursurile. 


Pentru sesiunea pe care o deschi- 
demii astădi suntii puse la concursă ur- 
mătorele premii: 

1. Premiulă Năsturelă-Hărăscu de 
4,000 lei, care este a se da unei cărţi 
scrise în limba română cu conținută de 
orl-ce natură, pe care o veți judeca mai 
meritorie printre cele publicate în cur- 
sulă anului 1887; 

3. Premiulă statului Lazără de 5,000 
lei destinati unei cărți „care se va ju- 
deca mai meritorie între cele publicate 
în anii 1886 şi 1887, avândă cuprinsi 
sciinţifică, séu celei mai importante in- 
vențiuni  sciințifice , făcute în aceşti 
doi ani. 

„+ La ageste: premii: s'au presontůtü 


„următórele publicațiuni. şi invenţiuni: 


se ul: Crăiniceanu (Maiori Gr.], Cursă de for- 
tificaţiune. Partea III. ÍV., V., Bucuresci 1885— 
87. — 3 vol. 8, 

2. Corescu [Th.], Yricarulă cuprindătoră 
de diverse acte care potă servi la istoria Ro- 
mânilorii. Vol. VII, VIII işi IX, [ași 1886—87. 
— 3 mol. 80, j 

* 8. Maitani (G. G.)* Studie "asupra consti- 
tuțiunei Românilorii séu esplicarea pactului nos- 
tru fundamentalŭ din 1 Iulie 1866. Fasc. XII. 
Bucuresci 1887. 

4. Bacaloglo (E.), Elemente de fisică. Ed. 
Il-a, cu îndreptări și adause, Bucuresci. 1 vol. 8°, 

5. Max (Emile), Arta obstreticală. Cursă 
'tedrețiciă şi practică pentru medici și studenţi. 
Partea I. Iași 1886. 1 vol. 8. 

6. Polimetru-Costiescu. Invențiunea d-lui 
Col. A. Costiescu. — S'au presentati 12 exem- 
plare din broşura care descrie instrumentulă și 
modul lui de întrebuințare. lași 1887. 
1 br. 8, 

1. Telemetru-Costiescu. Invențiunea d-lui 
Col. A. Costiescu. — S'au presentatù 12 esem- 
plare din broşura care descrie instrumentulă şi 
modulů lui de întrebuințare. Iași 1887, 1 br. 8, 

„8. Popescu y, Psichologia empirică séu 
stiinţa despre sufietů între marginile observa- 
ţiunei. Ed. II. Sibiu 188%. 80, 

:9.-Elian» (I), Cercetări clinice și esperi- 
mentale asupra bryoniei albe [Brei] ca medica- 
ment antiemoragică. Bucuresci, 1886. 1 br. 80. 

10. Vlahuţă [Al.), Poesii., — Bucuresci 
1887. 30. 

; 3. Premialtt statului Heliade . Rădu- 
lescu de 5,000 lei a fostă pusti la con- 
cursă pentru cea mai bună lucrare des- 
pre: Nunta le Români, studiu isto- 
rico-etibgtaficti comparativă. La, 
acestă concursăi sau presentati două 
manuscrise, unulă cu moto: „Insura- 
tulă de tânără şi mâncarea de di- 
min 6ţă,“ „celălaltă cu motos: „Nara 
cum sit hoc natura commune 
animantium, ut habeant libidi- 
nem. progreanăi, primasocietas 
iniipso: conjugio est, proxima 
in liberis, deinde una domus, 
communia omnia. Id autem est 
'priùćipiuin urbis et ġuasi semi- 
narium reipublicae. Cicero, de 
off. I, 17, 54. 

Publicaţiunile şi manuscrisele pre- 
sentate în terminuli regulamentarŭ la 
aceste premii au fostă trimise fără în- 
târdiere comisianilorii alese din sesiunea 
trecută pentru studiarea loriă. 

5 , „ Șecretarulă generali, 
dea D. Statdza. `` 


SCIRI: TELEGRAFICE. 


(Serv. part. ală „Gaz. Trans.“) 


Berlină, 13 Aprilie. — Se con-|[& 


firmă, că în conferența ce a a- 


vut'o eri împăratulă Priederică cu. 


cancelarulă Bismarck s'a stabilită 
între amândoi o înțelegere. ȘI ağ% 
planulăi de logoăire a princesti" 
Victoria cu prințulă de Battem- 
perg, a fostă definitivă înlăturată. 
Starea sănătăţii împăratului a 
d&venită * în urma iritaţiuniloriă 
din dilele ultime nesatisfăcătore. 
Eli se deșteptă adeseori nóptea 
din somni și tușesce mai multă. 
Petersburgă, 13 Aprilie. — Di- 
arele rusesci de aici esprimă pă- 
rerea, că nu căsătoria lui Battem- 
berg, ci rămânerea lui Bismark 
la postulii său este păgubitore. 
Colonia, 13 Aprilie — „Gazeta 
de Colonia“ anunță cu data de 
eri din Berlinii, €ă convorbirea 
principelui Bismark cu împărătesa 
germană Victoria și espunerea ce 
a făcuto Bismark împăratului a- 
laltaeri au avută resultatulă, că 
crisa cancelarială a ajunsă celi 
puţini întruni stadiu de stagna- 


țiune și că înăsprirea ei este pen- 
tru timpul celă mai de aprâpe 
cu totul eschisiă. 

Bruxella, 13 Aprilie — Comite- 
tulă electorală ali  Bonapartiști- 
loră din depărtamentulă de nord 
a avisatii la ordinul directă ali 
prinţului Victoră Napoleon 250,000 
de franci pentru agitaţiuni în fa- 
vórea lui Boulanger. 

Bucuresci, 13 Aprilie. — Ca- 
mera a votată în cea mai mare 
parte fără de nici o desbatere di- 
feritele posițiuni ale bugetului. 
Probabilă că Sâmbătă sesiunea 
camereloră va fi amânată. Gu- 
vernulii a disolvată consiliul co- 
munală ali Bucurescenilară, în- 
sărcinândă o colisiune cu purta- 
rea interimistică a agendeloriă. 

Panciova, 13 Aprilie — O parte 
a orașului este inundată. Multe 
case sau surpati. ‘Apa cresce 
mereu și crescerea ei lățesce la 
noi și în numerâse alte localităţi 
spaima și groza. 


DIVERSE. 


Comerţă cu Omeni în Brasilia. Sub 
titlulă „întroducerea emigranţiloră“ dia- 
xuli brasiliană oficiosă, care apare în 
Rio de Janerio, „Jornal do Comercio“ 
publică următorulă contractă încheiată 
între guvernuli brasiliană și ună agenti 
germani : „La secretariatulă ministerului 
de răsboiu sia încheiată eră ună'contrată 
între guvernă şi R. O. Lobedanz, domi- 
ciliată în' Homburg, pentru importarea 
în terminti de unii ani a ‘6000 docuitori 
germani, &uştro-ungari s6u de'altă na- 
ţionalitate, dintr'una din ţările ‘Europei 
de nordă. Emigranţii trebue să fiă șă- 
nătoși, voinici şi cu bune năravuri, și 
vârsta, loră să nu trâcă peste 45 ani,:a- 
fară de casulă când cine-va ar fi capii 
de familiă, celă puţini d6uă treimi din- 
tie emigranți trebuie să întemeieze fa- 
milii. Ei voră fi transportaţi în vapore 
de clasa ântâiu, cari vori fi. arangeate 
în modii corăspundătoriă, și anteprenorulă 
este obligată së reîntorcă în patriă, cu 
cheltuiala sa, pe aceia, cari nu corës- 
pandă condiţiuniloră stabilite. Emigran- 
ţii voră fi debârcaţi în portulă dela Rio 
séu dela Santos, de unde vori pute 
merge în localitatea, ce și-o vorù alege, 
guvernulă le acordă tote avantagiile cari 
suntă prevădute în lege în favorul emi- 
granţiloră. Dreptă bani de drumă statul 
va plăti 4 funți sterling! pentr fiecare 
emigranti trecută de 12 ani, 2 funți 
pentru ună copilii dela 7 pănă la.12.anr 
şi 1 funtă pentru copii dela 3 pănă la 
d ani. Nu cumva este vorba dia se im- 
E sclavi albi? 


: Cursulă pieţei Braşovă ; 
din 1 Aprilie st. n. 1888 


Bancnote românesc Cump, 8.55 Vând. 857 
Argintă românescă . „ 48 i 8.52 
'Napoleon-d'ort . i 100 m 10,04 
Lire turcesc . . . p 41.82 ,„ 1135 
ongia oa n E AR 10.82 „ 10.35 
albini . anoa op 5.90 5.92 
Scris. fonc. „Albina“ 6?) „  1Ọ0L— ,„ 102.— 
n n n 5% n Kr 98,50 
Ruble rusesc è »„» 105.50 
Discontulă êt, e pe anù. ; 
Cursulii la bursa de Viena 
din 12 Aprilie st. n. 1898. : 
Renta de aură 49, . aie 
Renta de hârtiă5%, . . . . 85.06 
Imprumutulii căilori ferate ungare . 150.40 
Amortisarea datoriei căiloră ferate de 
ostii ungare (l-ma emisiune) . . 96. 
Amortisarea. datoriei căilori ferate de 
ostă ungare (2-a emisiune), . ., 126.—+ 
Amortisarea, datoriei căilorii terate de! 
ostă ungare (3-a emisiune) . 110, 
Bonuri rurale ungare $ 104.40 
Bonuri cu clasa de sortare . 104.40 
Bonuri rurale Banati-Timișii 104. 
Bonuri cu cl. de sortare . „103.75 
Bonuri rurale Transilvane . ,. . . 104. 
Bonuri croato-slavone . 103.25 
Imprumutul cu premiuli urgnrescă 193. 
Losurile pentru regularea Tisei i Se- 
ghedinului . ` . . 124.25 
Renta de hârtiă austriacă .. . W35 
Renta de argintă austriacă . !. . . 30.65 
Renta de aură austriacă . „ue 110.75 
Losuri din 1860 . ; 132.60 
Acţiunile băncăi austro- -ungare . i 8638.— 
Acțiunile băncei de creditù ungur. 272.— 
Acțiunile băncei de creditù austr. 272.10 
Galbeni împărătesci ada 5.97 
Napoleon-d'ori . 3 10.08!/, 
Mărci 100 împ. germane . 62.80 
Londra 10 Livres sterlinge . 126.80 


Editori şi Redactori responsabilii : 
Dr. Aurel Mureșianu. 

Tipografia A. MUREȘIANU, Brașovă. 


corculare s. a. 

ă. Comandele din:afar 


i pori 


TALA S aL A A 4 A L A 
va D= AA = 


cutat elegantii. 
şi de nuntă, 
— aN- 


DAF- după dorință şi în colori. 
strad 


COD D007 E T 7 D900 R TE 0 DI 


, recomandațiună, 


GAZETA TRANSILVANIEI 


u 


tehnice şi asortată cu cele mai moderne tipuri, 


tii şi colori, tabele, etichete de toti feliul 


primesce și efeetusză toti felulă de lucrări tipografice. precum: 


Li 
e 


, avisuri 


, azgin 


Comandele eventuale se primescù în biuroulù tipografiei Braşovă, piața 


mare Nr. 29, etagiulă I, cătră 


Y 


uru 


Programe elegante, bilete de visită, bilete de logodnă 


Opuri și brogure, statute, fo 


curente 
mai moderate. 

